Projekts

LATVIJAS REPUBLIKAS MINISTRU KABINETS

20\_\_\_.gada \_\_\_.\_\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot.Nr.\_\_\_\_ \_\_\_ .§)

**Minimālās prasības obligātā civilās aizsardzības kursa saturam un nodarbināto civilās aizsardzības apmācības saturam**

Izdoti saskaņā ar

Civilās aizsardzības un katastrofas

pārvaldīšanas likuma

23.panta pirmo un trešo daļu

1. Noteikumi nosaka minimālās prasības attiecībā uz obligātā civilās aizsardzības kursa saturu, kā arī minimālas prasības attiecībā uz nodarbināto apmācību civilās aizsardzības jautājumos.

2. Vispārējās un profesionālās izglītības iestāde (izņemot koledža attiecībā uz augstākās izglītības programmām) iekļauj obligātā civilās aizsardzības kursa saturā un nodrošina, ka izglītojamais vispārējās un profesionālās izglītības (izņemot profesionālās augstākās izglītības) procesā apgūst zināšanas par:

2.1. ikdienā iespējamām bīstamām situācijām, rīcību dažādu apdraudējumu gadījumos (tai skaitā traumatisma profilakse), drošu uzvedību mājās, transportā, uz ielas, kā arī uzturoties dabā, izglītības iestādē, citā publiskā vietā, elektroniskajā vidē u.c.;

2.2. vidi ietekmējošiem faktoriem un vides ietekmi uz indivīdu un sabiedrību;

2.3 drošību valstī (iespējamiem apdraudējumiem un riskiem, kas saistīti ar valsts drošību);

2.4. iespējamām katastrofām un to sekām, kā arī rīcību katastrofu gadījumos;

2.5. pirmās palīdzības sniegšanas prasmēm dzīvībai kritiskās situācijās, piemēram bīstamas asiņošanas apturēšana, atdzīvināšanas pasākumi, kā arī palīdzības izsaukšanu.

3. Augstākās izglītības iestāde iekļauj obligātā civilās aizsardzības kursa saturā un nodrošina, ka studējošais augstākās izglītības procesā apgūst zināšanas par:

3.1. civilās aizsardzības sistēmas struktūru, tiesisko regulējumu, organizāciju un vadību;

3.2. valsts, pašvaldību, juridisko un fizisko personu uzdevumiem, tiesībām, pienākumiem civilās aizsardzības jomā;

3.3. paaugstinātās bīstamības objektiem (turpmāk - objekts), tā īpašnieka vai tiesiskā valdītāja pienākumiem un tiesībām;

3.4. pašvaldību civilās aizsardzības komisijām;

3.5. civilās aizsardzības pasākumu plānošanu;

3.6. apdraudējuma riska novērtēšanu;

3.7. bīstamām vielām, to klasifikāciju un prasībām to glabāšanai un pārvadājumiem;

3.8. starptautiskās palīdzības lūgšanu un sniegšanu;

3.9. individuālajiem aizsardzības līdzekļiem katastrofas gadījumā, piemēram, filtrējošas gāzmaskas, ķīmiskie kostīmi;

3.10. īpašajiem tiesiskajiem režīmiem (ārkārtējo situāciju un izņēmuma stāvokli);

3.11. pirmās palīdzības sniegšanas prasmēm dzīvībai kritiskās situācijās, piemēram bīstamas asiņošanas apturēšana, atdzīvināšanas pasākumi, kā arī palīdzības izsaukšanu.

4. Civilās aizsardzības kursa apjoms ir ne mazāks, kā 1 kredītpunkts. Augstākās izglītības iestāde ir tiesīga papildināt obligātā civilās aizsardzības kursa saturu, tādējādi palielinot tā apjomu atkarībā no studējošo specialitātes.

5

5. Civilās aizsardzības apmācības saturs nodrošina, ka apmācības procesā paaugstinātās bīstamības objekta nodarbinātais vai objekta, kuram ir izstrādāts vai jābūt izstrādātam civilas aizsardzības plānam, nodarbinātais apgūst zināšanas par;

5.1. objekta civilās aizsardzības plānu;

5.2. valstī iespējamām katastrofām un to sekām;

5.3. valsts agrīnās brīdināšanas sistēmu;

5.4. iestādēm, kas veic katastrofu pārvaldīšanu;

5.5. civilās aizsardzības sistēmu;

5.6. pirmās palīdzības sniegšanas prasmēm dzīvībai kritiskās situācijās, piemēram bīstamas asiņošanas apturēšana, atdzīvināšanas pasākumi, kā arī palīdzības izsaukšanu.

6

6. Darba devējs organizē 5.punktā minētiem nodarbinātajiem civilās aizsardzības apmācību ne retāk kā reizi gadā.

7. 5.punktā minētais nodarbinātais ar parakstu apliecina, ka ir apguvis apmācību civilās aizsardzības jautājumos.

8. Šo noteikumu 3.punktā noteikto prasību īsteno no 2019.gada 1.janvāra.

**12**

Ministru prezidents Māris Kučinskis

Iekšlietu ministrs Rihards Kozlovskis

Vīza: valsts sekretāre Ilze Pētersone - Godmane

N.Jēkabsons, 67075823

normunds.jekabsons@vugd.gov.lv

3